CELEX: 32014R1136
Language: lt
Date: 2014-10-24 00:00:00
Title: 2014 m. spalio 24 d. Komisijos reglamentas (ES) Nr. 1136/2014, kuriuo iš dalies keičiamos Reglamento (ES) Nr. 283/2013 nuostatos dėl laikinųjų priemonių, taikomų su augalų apsaugos produktais susijusioms procedūroms  Tekstas svarbus EEE

28.10.2014   
            
            
               LT
            
            
               Europos Sąjungos oficialusis leidinys
            
            
               L 307/26
            
         KOMISIJOS REGLAMENTAS (ES) Nr. 1136/2014
   2014 m. spalio 24 d.
   kuriuo iš dalies keičiamos Reglamento (ES) Nr. 283/2013 nuostatos dėl laikinųjų priemonių, taikomų su augalų apsaugos produktais susijusioms procedūroms
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 78 straipsnio 1 dalies b punktą,
   kadangi:
   
               (1)
            
            
               Komisijos reglamentu (ES) Nr. 283/2013 (2) panaikintas Komisijos reglamentas (ES) Nr. 544/2011 (3) ir išdėstyti nauji duomenų reikalavimai veikliosioms medžiagoms;
            
         
               (2)
            
            
               kad valstybės narės ir suinteresuotosios šalys pasirengtų laikytis tų naujų reikalavimų, Reglamente (ES) Nr. 283/2013 nustatytos pereinamojo laikotarpio priemonės dėl duomenų pateikimo prašymuose dėl veikliųjų medžiagų patvirtinimo, patvirtinimo atnaujinimo arba patvirtinimo sąlygų dalinio pakeitimo ir duomenų pateikimo prašymuose dėl augalų apsaugos produktų patvirtinimo, patvirtinimo atnaujinimo ir patvirtinimo dalinio pakeitimo;
            
         
               (3)
            
            
               kad tam tikrais atvejais būtų galima pateikti duomenis prašymuose dėl augalų apsaugos produktų patvirtinimo arba prašymuose dėl augalų apsaugos produktų patvirtinimo dalinio pakeitimo laikantis jų patvirtinimo arba atnaujinimo metu galiojančių duomenų pateikimo reikalavimų, reikėtų iš dalies pakeisti su augalų apsaugos produktų patvirtinimu susijusias procedūras. Šiuo pakeitimu siekiama išvengti skirtumų, atsirandančių vertinant duomenis, gautus pagal naujus skirtingoms zonoms priklausančių valstybių narių taikomus duomenų reikalavimus ir atitinkamai išsaugoti vienodą ir suderintą požiūrį į tų duomenų vertinimą juos vertinant Sąjungos lygmeniu;
            
         
               (4)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 283/2013 4 straipsnio 1 dalis pakeičiama taip:
   
      „1.   Kai teikiamai prašymai dėl patvirtinimo, kaip nurodyta Reglamento (EB) Nr. 1107/2009 28 straipsnyje, susiję su augalų apsaugos produktais, kurių sudėtyje yra viena ar daugiau veikliųjų medžiagų, dėl kurių pateikti dokumentai pagal 3 straipsnį arba kurių patvirtinimas nebuvo atnaujintas pagal Reglamento (EB) Nr. 1107/2009 14 straipsnį ir Komisijos įgyvendinimo reglamentą (ES) Nr. 844/2012 (4), Reglamentas (ES) Nr. 544/2011 toliau taikomas duomenų, susijusių su šia (šiomis) veikliąja medžiaga (veikliosiomis medžiagomis), pateikimui.
   
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 309, 2009 11 24, p. 1.
   
      (2)  2013 m. kovo 1 d. Komisijos reglamentas (ES) Nr. 283/2013, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nustatomi duomenų apie veikliąsias medžiagas pateikimo reikalavimai (OL L 93, 2013 4 3, p. 1).
   
      (3)  2011 m. birželio 10 d. Komisijos reglamentas (ES) Nr. 544/2011, kuriuo dėl duomenų apie veikliąsias medžiagas pateikimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 1).
   
      (4)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).“